ກອງທັບຈີນ ກ່າວວ່າ ສານເຄມີ Cyanide ຫຼາຍໂຕນ ຖືກເກັບມ້ຽນໄວ້ ໃນຈຸດເຫດລະເບີດ
ກອງທັບຈີນ ກ່າວວ່າ ສານ​ເຄມີ ຈຳນວນຫຼາຍກວ່າ 100 ​ໂຕນ​ ​ທີ່​ເປັນອັນຕະລາຍ​ເຖິງ​ແກ່​ຊີວິດ ​ຖືກ​​ເກັບ​ມ້ຽນ​ໄວ້​ ຢູ່​ສອງ​ແຫ່ງ​ພາຍ​ໃນ​ຈຸດ​ລະ​ເບີດ​ແຕກນັ້ນ.
ຈີນຢືນຢັນວ່າ ສານເຄມີ sodium cyanide ສານເຄມີທີ່ເປັນພິດ ອັນໜຶ່ງ ໄດ້ຖືກເກັບໄວ້ຢູ່ໃນສາງຫຼາຍແຫ່ງ ທີ່ໄດ້ຮັບຄວາມເສຍຫາຍ ໂດຍລະເບີດທີ່ແຕກຂຶ້ນຢ່າງໃຫຍ່ຫຼາຍຄັ້ງ ຢູ່ໃນເມືອງທ່າ Tianjin ທ່ານ Shi Luze ຫົວໜ້າເສນາທິການ ກອງທັບປະຊາຊົນປະຕິວັດ ຂອງຂົງເຂດທະຫານໃນປັກກິ່ງ ກ່າວໃນວັນອາທິດມື້ນີ້ ວ່າ ມີຈຳ ນວນຫຼາຍກວ່າ 100 ໂຕນ ຂອງສານເຄມີ ທີ່ເປັນອັນຕະລາຍເຖິງ ແກ່ຊີວິດ ຖືກເກັບມ້ຽນໄວ້ ຢູ່ສອງແຫ່ງພາຍໃນຈຸດລະເບີດແຕກນັ້ນ ບັນດາເຈົ້າໜ້າທີ່ຈີນ ຍັງກ່າວໃນວັນອາທິດວານນີ້ອີກວ່າ ຈຳນວນ ຂອງຜູ້ເສຍຊີວິດຈາກການລະເບີດແຕກນັ້ນ ໄດ້ເພີ້ມຂຶ້ນເຖິງ 112 ຄົນແລ້ວ ຢ່າງໜ້ອຍ ພະນັກງານດັບເພີງ 21 ຄົນ ແມ່ນລວມຢູ່ໃນຈຳນວນຜູ້ເສຍຊີວິດດັ່ງກ່າວ ອີງຕາມລາຍງານຈາກສື່ມວນຊົນຂອງທາງການຈີນ ເກືອບ 100 ຄົນ ແມ່ນຍັງຫາຍສາບສູນຢູ່ ລວມທັງພະນັກງານດັບເພີງຈຳນວນ 85 ຄົນ ບັນດາເຈົ້າໜ້າທີ່ຈີນ ໄດ້ອອກຄຳສັ່ງ ບັງຄັບໃຫ້ປະຊາຊົນ ຢູ່ໃກ້ບໍລິເວນ ຍົກຍ້າຍອອກຈາກຄຸ້ມອຸດສາຫະກຳ ຢູ່ໃນເມືອງທ່າທາງພາກຕາເວັນອອກສຽງເໜືອ ທີ່ໄດ້ຮັບໄພຫາຍະນະນັ້ນ